CELEX: 31990R1626
Language: el
Date: 1990-06-15
Title: Κανονισμός (ΕΟΚ) αριθ. 1626/90 της Επιτροπής της 15ης Ιουνίου 1990 που τροποποιεί τον κανονισμό (ΕΟΚ) αριθ. 906/90 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο

Avis juridique important

|

31990R1626

Κανονισμός (ΕΟΚ) αριθ. 1626/90 της Επιτροπής της 15ης Ιουνίου 1990 που τροποποιεί τον κανονισμό (ΕΟΚ) αριθ. 906/90 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο  

Επίσημη Εφημερίδα αριθ. L 152 της 16/06/1990 σ. 0057 - 0057

***** ΚΑΝΟΝΙΣΜΟΣ (ΕΟΚ) αριθ. 1626/90 ΤΗΣ ΕΠΙΤΡΟΠΗΣ  της 15ης Ιουνίου 1990  που τροποποιεί τον κανονισμό (ΕΟΚ) αριθ. 906/90 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,  Εκτιμώντας:  ότι λόγω της εμφάνισης κλασικής πανώλης των χοίρων σε ορισμένες περιοχές παραγωγής του Βελγίου, θεσπίσθηκαν εξαιρετικά μέτρα στήριξης της αγοράς χοιρείου κρέατος για το κράτος μέλος αυτό με τον κανονισμό (ΕΟΚ) αριθ. 906/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1511/90 (4)·  ότι εξακολουθούν να ισχύουν, για κτηνιατρικούς λόγους, οι περιορισμοί στην ελεύθερη κυκλοφορία ζωντανών χοίρων και προϊόντων με βάση το χοίρειο κρέας· ότι, κατά συνέπεια, είναι σκόπιμο να παραταθεί η προθεσμία που προβλέπεται για την αγορά χονδρών χοίρων και χονδρών χοιριδίων σύμφωνα με τον κανονισμό (ΕΟΚ) αριθ. 906/90·  ότι για να ληφθεί υπόψη η προσαρμογή του καθεστώτος στήριξης της αγοράς από τις 18 Ιουνίου 1990, είναι απαραίτητο να καθορισθεί ο μέγιστος αριθμός ζώων που μπορεί να πωληθεί στο βελγικό οργανισμό παρέμβασης κατά την περίοδο από 9 έως 17 Ιουνίου 1990·  ότι λόγω σχετικής καθυστέρησης της εκτέλεσης των μέτρων στήριξης, πρέπει να προβλεφθεί η ανάληψη εκ μέρους της Κοινότητας όλων των ζώων για τα οποία υποβλήθηκαν οι αιτήσεις έως τις 8 Ιουνίου 1990·  ότι τα μέτρα γα την καταπολέμηση της επιζωοτίας αναθεωρήθηκαν έτσι ώστε η εφαρμογή των εξαιρετικών κτηνιατρικών μέτρων εξάλειψης να πραγματοποιείται στο εξής κατά τρόπο πιο επιλεκτικό σε συνάρτηση με τις απόλυτες ανάγκες των περιοχών που βρίσκονται γύρω από τις προσβεβλημένες εκμεταλλεύσεις· ότι, κατά συνέπεια, είναι σκόπιμο να προβλεφθούν εξαιρετικά μέτρα στήριξης της αγοράς σε ολόκληρη την ζώνη εποπτείας όπως ορίζεται στο παράρτημα ΙΙ της απόφασης 90/161/ΕΟΚ της Επιτροπής (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 906/90 τροποποιείται ως εξής:  1. Στο άρθρο 1, η ημερομηνία «8 Ιουνίου 1990» αντικαθίσταται από την ημερομηνία «17 Ιουνίου 1990».  2. Στο άρθρο 1, προστίθενται τα ακόλουθα εδάφια:  «Από τις 9 έως τις 17 Ιουνίου 1990, ο βελγικός οργανισμός παρέμβασης αποδέχεται για αγορά με έξοδα της Κοινότητας τις αιτήσεις αγοράς που υποβάλλονται κατά την περίοδο αυτή και αφορούν μέχρι 55 000 χονδρούς χοίρους και 18 000 χονδρά χοιρίδια.  Ωστόσο, οι αγορές που αποτελούσαν αντικείμενο αιτήσεων οι οποίες υποβλήθηκαν έως τις 8 Ιουνίου 1990 για σύνολο 109 000 χονδρών χοιριδίων και 330 000 χονδρών χοίρων αναλαμβάνονται από την Επιτροπή».  3. Στο άρθρο 2 παράγραφος 1, οι όροι «σε εκμεταλλεύσεις που βρίσκονται σε απόσταση πλέον του ενός χιλιομέτρου από τις προσβεβλημένες εκμεταλλεύσεις», διαγράφονται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 9 Ιουνίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 93 της 10. 4. 1990, σ. 27.  (4) ΕΕ αριθ. L 141 της 2. 6. 1990, σ. 49.  (5) ΕΕ αριθ. L 90 της 5. 4. 1990, σ. 26.